CELEX: 31983R1366
Language: el
Date: 1983-05-26 00:00:00
Title: Κανονισμός (ΕΟΚ) αριθ. 1366/83 του Συμβουλίου της 26ης Μαΐου 1983 για την παράταση του προσωρινού δασμού αντιντάμπινγκ σε ορισμένα χημικά λιπάσματα καταγωγής Ηνωμένων Πολιτειών Αμερικής

Avis juridique important

|

31983R1366

Κανονισμός (ΕΟΚ) αριθ. 1366/83 του Συμβουλίου της 26ης Μαΐου 1983 για την παράταση του προσωρινού δασμού αντιντάμπινγκ σε ορισμένα χημικά λιπάσματα καταγωγής Ηνωμένων Πολιτειών Αμερικής  

Επίσημη Εφημερίδα αριθ. L 140 της 31/05/1983 σ. 0021 - 0021

***** ΚΑΝΟΝΙΣΜΟΣ (ΕΟΚ) αριθ. 1366/83 ΤΟΥ ΣΥΜΒΟΥΛΙΟΥ  της 26ης Μαΐου 1983  για την παράταση του προσωρινού δασμού αντιντάμπινγκ σε ορισμένα χημικά λιπάσματα καταγωγής Ηνωμένων Πολιτειών Αμερικής  ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 3017/79 του Συμβουλίου της 20ής Δεκεμβρίου 1979 περί της άμυνας κατά των εισαγωγών που αποτελούν αντικείμενο ντάμπινγκ ή επιδοτήσεων εκ μέρους χωρών μη μελών της Κοινότητας (1), όπως τροποποιήθηκε από τον κανονισμό (ΕΟΚ) αριθ. 1580/82 (2), και ιδίως το άρθρο 11,  την πρόταση της Επιτροπής,  Εκτιμώντας:  ότι η Επιτροπή, με τον κανονισμό (ΕΟΚ) αριθ. 290/83 (3), επέβαλε προσωρινό δασμό αντιντάμπινγκ σε ορισμένα χημικά λιπάσματα καταγωγής Ηνωμένων Πολιτειών Αμερικής που εξάγει η εταιρεία Agrico Chemical·  ότι δεν έχει ακόμη ολοκληρωθεί η εξέταση των πραγματικών περιστατικών και ο μοναδικός εξαγωγέας που είναι γνωστό ότι ενδιαφέρεται ζήτησε να παραταθεί για δύο ακόμη μήνες ο προσωρινός δασμός,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Ο προσωρινός δασμός αντιντάμπινγκ σε ορισμένα χημικά λιπάσματα καταγωγής Ηνωμένων Πολιτειών Αμερικής που εξάγει η Agrico Chemical Company, ο οποίος έχει επιβληθεί δυνάμει του κανονισμού (ΕΟΚ) αριθ. 290/83, παρατείνεται για χρονική περίοδο δύο μηνών.  Άρθρο 2  Ο παρών κανονισμός αρχίζει να ισχύει από την ημέρα της δημοσεύσεώς του στην Επίσημη Εφημερίδα των Ευρωπαϊκών Κοινοτήτων.  Με την επιφύλαξη του άρθρου 11 του κανονισμού (ΕΟΚ) αριθ. 3017/79 και κάθε διαφορετικής αποφάσεως που λαμβάνει το Συμβούλιο, ο παρών κανονισμός εφαρμόζεται μέχρι την έναρξη της ισχύος κανονισμού για τη λήψη οριστικών μέτρων ή, το αργότερο, μέχρι τη λήξη της χρονικής περιόδου δύο μηνών από τις 5 Ιουνίου 1983.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.  Έγινε στις Βρυξέλλες, στις 26 Μαΐου 1983.  Για το Συμβούλιο  Ο Πρόεδρος  Otto Graf LAMBSDORFF  (1) ΕΕ αριθ. L 339 της 31. 12. 1979, σ. 1.  (2) ΕΕ αριθ. L 178 της 22. 6. 1982, σ. 9.  (3) ΕΕ αριθ. L 33 της 4. 2. 1983, σ. 9.